stanford-oval/wikipedia huggingface dataset:
การชูนิ้วกลาง
กิริยาคล้ายกัน

ในสหราชอาณาจักร ประเทศไอร์แลนด์ ออสเตรเลียและนิวซีแลนด์ สัญลักษณ์วีหรือ "ชูสองนิ้ว" (the fingers) เมื่อหันหลังมือให้แก่ผู้รับมีความมุ่งหมายคล้ายกับการชูนิ้วกลาง ในประเทศที่พูดภาษาสเปน โปรตุเกสหรือฝรั่งเศส กิริยาที่มีการชูกำปั้นและตีกล้ามเนื้อไบเซปส์บนแขนข้างเดียวกับที่ชูกำปั้นนั้น บางทีเรียก "แขนเกียรติยศ" (bras d'honneur), การตบไอบีเรีย (Iberian slap) ก็มีความหมายเดียวกัน ประเทศอิตาลี โปแลนด์ รัสเซีย เบลารุสและยูเครน เป็นต้น ก็มองว่าท่าดังกล่าวเทียบเท่ากับการชูนิ้วกลางด้วย แต่วัยรุ่นส่วนใหญ่ในประเทศเหล่านี้ใช้การชูนิ้วกลางเป็นการดูหมิ่น ซึ่งเหมือนกับวัฒนธรรมตะวันตก
ในประเทศและวัฒนธรรมอิสลาม ใช้กิริยาที่แสดงเฉพาะนิ้วหัวแม่มือในแนวตั้งแทนการชูนิ้วกลางเพื่อสื่ออารมณ์คล้ายกัน กิริยาลามกคล้ายกันเป็นการเหยียดนิ้วทั้งห้าพร้อมกับหันฝ่ามือไปด้านหน้า หมายความว่า "มึงมีพ่อห้าคน" เป็นการเรียกผู้อื่นว่าเป็นลูกนอกสมรส มีกิริยาคล้ายกันในประเทศกรีซ เรียก มูนซา (mountza) ซึ่งมีการแผ่นิ้วทั้งห้ากว้างแล้วผลักฝ่ามือไปทางผู้รับ ในภูมิภาคตุรกีและสลาฟ สัญลักษณ์ฟิกมีความหมายเทียบเท่ากับการชูนิ้วกลาง หมายความว่า "มึงไม่ได้หรอก" หรือ "ฝันไปเถอะ" กิริยาดังกล่าวแสดงโดยงอมือและนิ้วแล้วสอดนิ้วหัวแม่มือระหว่างนิ้วชี้และนิ้วกลาง กิริยานี้ยังใช้ในประเทศอินโดนีเซีย ตุรกีและจีน
เชิงอรรถ

↑  ตัวอย่างประโยค เช่น giving someone the (middle) finger หรือ the bird
 หรือ flipping someone off
↑  ความหมายเทียบเท่า "fuck off," "fuck you," "shove it up your ass," "up yours," "suck my dick," "eat shit," "kiss my ass," หรือ "go fuck yourself"
อุษาบารส

หอนางอุสา โขดหินธรรมชาติ สมมุติเป็นสถานที่ตามนิทานท้องถิ่นเรื่องอุสาบารส บนภูพระบาท อำเภอบ้านผือ จังหวัดอุดรธานี
อุษาบารส เป็นวรรณกรรมในดินแดนแถบสยามและดินแดนใกล้เคียงอย่างอาณาจักรอยุธยา ล้านนา ล้านช้าง และรัตนโกสินทร์ มีชื่อเรียกแตกต่างกันไป เช่น อาณาจักรอยุธยาและรัตนโกสินทร์เรียก "อนิรุทธ์" หรือ "อุณรุท" ในเรื่อง อนิรุทธ์คำฉันท์ ในแถบล้านนาเรียก อุสสาบารส และในแถบล้านช้าง (อันรวมถึงดินแดนแถบอีสานในไทย) เรียกว่า อุษาบารส บ้าง อุสาบารส บ้าง และ พะกึด พะพาน บ้าง
ที่มาและสำนวน

สันนิษฐานว่าได้รับอิทธิพลจากนคัมภีร์สันสกฤตของอินเดียโบราณอยู่หลายเล่มโดยเล่มที่สำคัญคือ คัมภีร์ปุราณะ โดยเล่มที่มีเนื้อหาเกี่ยวกับเรื่องราวของอุษาบารส เช่น วิษณุปุราณะ ปัทมปุราณะ ศิวปุราณะ ภาควตปุราณะ อัคนิปุราณะ พรหมไววรรตปุราณะ และครุฑปุราณะ สำนวนของไทยไม่ได้นำเนื้อเรื่องจากสำนวนใดสำนวนหนึ่งในฉบับสันสกฤตโดยตรง แต่ได้นำเนื้อหาจากฉบับต่าง ๆ มาประสมประสานกัน โดยสำนวนที่ใกล้เคียงกับวรรณกรรมสันสกฤตของอินเดียมากที่สุดคือ อนิรุทธ์คำฉันท์ ส่วนสำนวนและสำนวนล้านช้างมีความคล้ายคลึงกัน
อุสสาบารสในฉบับล้านนา ได้รับการกล่าวถึงใน นิราศหริภุญชัย มีเนื้อความเล่าว่าเมื่อหยุดพักการเดินทางในเวลากลางคืน นอกจากมีการเล่นดนตรีแล้วยังมีการอ่านโคลงอุสสาบารสให้ผู้ร่วมขบวนเกวียนมีความบันเทิงใจด้วย เมื่อพิจารณาจากอายุของนิราศหริภุญชัย ซึ่งสันนิษฐานว่าแต่งประมาณ พ.ศ. 2060 วรรณกรรมอุสสาบารสจึงมีมาก่อนหน้านี้แล้ว
กฎหมายสมัยพระเจ้ากือนาที่มีการอ้างถึงวรรณกรรมเรื่องอุสสาบารสนี้ ความตอนหนึ่งว่า "เจ้ามาอยู่เป็นแม่เรือนปั่นฝ้ายบ่พอ 50 น้ำฝ้ายไปวันใดก็เท่าอ้างอุษาบารสและสี่บทโคลงอยู่มาโรงสินว่าอั้น นางโสภาเถียงว่ากู้เงินพี่มาจ่าย ถามเอาเงินแทน ก็ว่าต่อร่อกับกูอ่านหนังสือช่างกูสัง บ่ยืมปากไผมาว่ามาอ่านเดว่าอั้น" และความอีกตอนหนึ่งว่า "อยู่เรือนเพิ่นยุเยียะยุกิน อยู่โถงด้วยหมากสักกาอุสสาสี่บทโคลง อยู่บ่ดีแก่เจ้าชาว่าอั้น" มีความเป็นไปได้ว่าอุสสาบารสในฉบับล้านนาเก่าแก่ที่สุดจากนั้นจึงกระจายตัวไปสู่อยุธยาและล้านช้าง ส่วนอนิรุทธ์คำฉันท์ซึ่งเป็นวรรณคดีแบบลายลักษณ์อักษรที่เก่าแก่ที่สุดของอาณาจักรอยุธยาเชื่อกันว่ามีการประพันธ์ขึ้นในสมัยสมเด็จพระนารายณ์มหาราชคือ ระหว่าง พ.ศ. 1991–2031
อุษาบารสในฉบับภาคอีสานมีการกระจายตัวปรากฏในจังหวัดต่าง ๆ ใน 8 จังหวัด คือ อุดรธานี เลย กาฬสินธุ์ มหาสารคาม ยโสธร ร้อยเอ็ด อุบลราชธานีและบุรีรัมย์ ปรากฏเป็น 32 สำนวน แบ่งเป็นฉบับใบลาน 28 สำนวน (รวมฉบับที่ปรากฏในประเทศลาว 1 สำนวน) ฉบับที่ปริววรรตแล้ว 4 สำนวน (รวมสำนวนที่ดนุพลไชยสินธุ์ปริวรรตเรื่องจำบัง) ซึ่งเชื่อกันว่าเป็นเนื้อเรื่องเดียวกับอุษาบารส
โครงเรื่อง

กษัตริย์องค์หนึ่งไม่มีบุตรธิดา ได้ขอบุตรสาวจากฤาษีมาเลี้ยงแต่ไม่ประสงค์ให้นางพบชายอื่นใดและไม่อยากให้นางมีสามี มีวันหนึ่งนางไปสรงน้ำที่ท่าน้ำ ได้ทำกระทงเสี่ยงสารลอยน้ำไป โอรสของกษัตริย์อีกเมืองหนึ่งเก็บได้จึงได้ตามหาตัวจนพบ ทั้งคู่รักใคร่กันจึงแอบลักลอบอยู่ด้วยกัน เมื่อพระบิดาทราบจึงกริ้วหวังจะประหารพระโอรส แต่เสนาอำมาตย์ห้ามไว้เพราะกลัวจะเกิดสงคราม จึงหาทางออกโดยการท้าพนัน สร้างวัดแข่งขันกันโดยเอาพระราชธิดาเป็นเดิมพัน ผู้สร้างเสร็จช้าจะต้องตาย ฝ่ายโอรสวางแผนวางกลลวงว่าจะสว่างแล้ว ให้ฝ่ายตรงข้ามเลิกสร้าง ทำให้ฝ่ายพระบิดาแพ้จึงต้องสิ้นพระชนม์ไป
ทั้งสองได้กลับมายังเมืองของฝ่ายชาย แต่นางสนมทั้ง 4 เคียดแค้นจึงวางแผนให้ทั้งสองต้องแยกจากกัน แล้วนางสนมต่างเข้าไปต่อว่าทุบตีจนขับไล่นางออกจากเมือง นางได้กลับไปเข้าป่าตามเดิมตามลำพัง เมื่อโอรสได้รู้ความจริงจึงตามมาแต่นางป่วยหนักจนตาย และพระโอรสก็ตรอมใจตาย
สถานที่อันเกี่ยวเนื่อง

สถานที่อันเกี่ยวเนื่องจากวรรณกรรม ได้แก่ ภูพระบาทใหญ่ และภูพระบาทน้อย (ในทิวเขาภูพาน) อำเภอบ้านผือ จังหวัดอุดรธานี เช่น หอนางอุสา กู่นางอุสา บ่อน้ำนางอุสา วัดลูกเขย วัดพ่อตา และคอกม้าท้าวบารส
กิตติยา จิตรภักดี

| กิตติยา จิตรภักดี |
| --- | --- |
เกิด: 29 ตุลาคม พ.ศ. 2542 (25 ปี) กรุงเทพมหานคร ประเทศไทย
ส่วนสูง: 175 เซนติเมตร (5 ฟุต 9 นิ้ว)
คู่สมรส: เฉลิมพล ทิฆัมพรธีรวงศ์ (2567–ปัจจุบัน)
บุตร: 1 คน
อาชีพ:  นักแสดง  นางแบบ 
ปีที่แสดง: พ.ศ. 2559–ปัจจุบัน
ผลงานเด่น: รวิวรรณ – มัจจุราชฝึกหัด (2562)  บัว – ดวงใจขบถ (2562)  เปรี้ยว – เด็กเสเพล (2563)  เเจง – หลงกลิ่นจันทร์ (2564)  เเสงพราว – เพลงรักรอยเเค้น (2566)
สังกัด: ช่อง 7 เอชดี (2561–2564)   ช่อง 8 (2566–ปัจจุบัน)
กิตติยา จิตรภักดี (เกิด 29 ตุลาคม พ.ศ. 2542) ชื่อเล่น ใบหม่อน เป็นนักแสดงและนางแบบชาวไทย อดีตนักแสดงสังกัดช่อง 7HD ปัจจุบันเป็นนักแสดงสังกัดช่อง 8
ประวัติ

กิตติยาเกิดที่เขตบางขุนเทียน กรุงเทพมหานครเป็นบุตรสาวของ ฉวีวรรณ พรหมหาญ จบการศึกษาระดับมัธยมศึกษาที่โรงเรียนนวมินทราชินูทิศ สวนกุหลาบวิทยาลัย ปทุมธานี ระดับปริญญาตรีที่คณะนิเทศศาสตร์ มหาวิทยาลัยธุรกิจบัณฑิตย์และ มหาวิทยาลัยกรุงเทพธนบุรี
ชีวิตส่วนตัว กิตติยา แต่งงานกับ แจ็ค เฉลิมพล ทิฆัมพรธีรวงศ์ เมื่อวันที่ 14 กุมภาพันธ์ พ.ศ. 2567
มีบุตรชายด้วยกัน 1 คน ชื่อ น้องคากิ หรือ ด.ช. กฤตพล ทิฆัมพรธีรวงศ์ เกิดเมื่อวันที่ 28 กรกฎาคม พ.ศ. 2567
ประวัติ > การทำงาน

ในปี 2559 กิตติยาได้เริ่มเข้าวงการบันเทิง จากการชนะเลิศเวทีการประกวดไทยซุปเปอร์โมเดลคอนเทสต์ 2016 พร้อมตำแหน่งสาวมั่นใจเมืองกรุงพร้อมเงินสด 500,000 บาท ต่อกิตติยาได้เซ็นสัญญาเป็นนักแสดงสังกัดช่อง 7 เอชดี และมีผลงานงานละคนเรื่อง มัจจุราชฝึกหัด และ ดวงใจขบถ เป็นต้นต่อมากิตติยาเป็นนักแสดงรุ่นใหม่และเป็นที่รู้จักกัน
ผลงาน > ละครโทรทัศน์

| พ> ศ. | เรื่อง | บทบาท | คู่กับ | ออกอากาศ |
| --- | --- | --- | --- | --- |
| 2562 | มัจจุราชฝึกหัด | รวีวรรณ / วรรณ | เกียรติภูมิ บันลือชัยฤทธิ์ | ช่อง 7 HD |
| 2562 | สุภาพบุรุษจอมโจร   ดวงใจขบถ | บัว | รัฐธีร์ วรโรจน์โยธิน | ช่อง 7 HD |
| 2563 | เด็กเสเพล | เปรี้ยว | จักรภัทร อังศุธนมาลี | ช่อง 7 HD |
| 2564 | ผู้ดีดงอิโด่ย | ดอกแค / แคลร์ | อัครัช จิตตะศิริ | ช่อง 7 HD |
| 2564 | หลงกลิ่นจันทน์ | แจง | พสธร ทรงถาวรทวี | ช่อง 7 HD |
| 2566 | เพลงรักรอยแค้น | แสงพราว | เบิ้ล ปทุมราช | ช่อง 8 |
แหล่งข้อมูลอื่น

กิตติยา จิตรภักดี ที่อินสตาแกรม
ลือชัย งามสม

| ลือชัย งามสม |
| --- | --- |
ลือชัย งามสมใน พ.ศ. 2554
ข้อมูลพื้นฐาน
เกิด: 4 พฤษภาคม พ.ศ. 2496 อำเภอสัตหีบ จังหวัดชลบุรี ประเทศไทย
เสียชีวิต: 18 มีนาคม พ.ศ. 2567 (70 ปี) โรงพยาบาลแกลง จังหวัดระยอง ประเทศไทย
แนวเพลง:  เพื่อชีวิต  อาร์แอนด์บี 
อาชีพ: นักดนตรี, ยูทูบเบอร์
ช่วงปี: พ.ศ. 2534 - 2567
ค่ายเพลง: วอนเนอร์ มิวสิก ไทยแลนด์
อดีตสมาชิก: คาราบาว
ลือชัย งามสม หรือ ดุก คาราบาว (4 พฤษภาคม พ.ศ. 2496 - 18 มีนาคม พ.ศ. 2567) เป็นมือคีย์บอร์ด ของวงคาราบาว ร่วมงานกับวงคาราบาวตั้งแต่อัลบั้ม วิชาแพะ ในปี พ.ศ. 2534 จนถึง พ.ศ. 2567 นอกจากนี้ยังเล่นคีย์บอร์ดในอัลบั้มเดี่ยวชุดหลัง ๆ ของ ยืนยง โอภากุล หรือ แอ๊ด คาราบาว
ประวัติ

ดุก คาราบาว จบการศึกษาจากโรงเรียนสัตหีบ  จังหวัดชลบุรี จากนั้นจึงศึกษาต่อด้านดนตรี ที่โรงเรียนดนตรีสยามกลการ กรุงเทพมหานคร โดยเข้าร่วมวงดนตรีอาชีพครั้งแรกกับวงที่ชื่อสไปเดอร์ ตระเวนเล่นตามที่ต่าง ๆ จากนั้นอีก 5 ปีต่อมา ในปี พ.ศ. 2519 จึงร่วมก่อตั้งวงดนตรีที่ชื่อมิชชั่น ร่วมกับ ปรีชา ชนะภัย (เล็ก คาราบาว ) และสุเทพ ปานอำพัน (เอ็ดดี้ ผู้ซึ่งต่อมากลายเป็นมือเบส วงซูซู)
หลังจากเล็กได้ย้ายไปอยู่กับวงเพรสซิเดนท์ ทำให้ในเวลาต่อมามิชชั่น ตัดสินใจยุบวงในปี พ.ศ. 2525 และดุก ก็ย้ายไปเล่นให้วงแคนดี้ในช่วงสั้น ๆ ต่อมาจึงก่อตั้งวง ทราน สยามขึ้นในปี พ.ศ. 2526 และได้รับรางวัลรองแชมป์อันดับ 1 ถ้วยพระราชทานการประกวดวงดนตรี 350 วง ทั่วประเทศ ในปี พ.ศ. 2527
ปี พ.ศ. 2530 ออกจากวงทรานสยาม โดยศึกษาด้าน Sequencer กับเล็ก และได้ร่วมงานกับศิลปินหลาย ๆ คน เช่น หงา คาราวาน, พงษ์เทพ กระโดนชำนาญ, ธงไชย แมคอินไตย์
ปี พ.ศ.  2534 ได้ร่วมงานกับ คาราบาวเป็นครั้งแรก โดยการชักชวนของเล็กในช่วงที่สมาชิกคาราบาวในขณะนั้นแยกตัวออกมาหลายคน โดยทำหน้าที่เล่นคีย์บอร์ด ในอัลบั้ม วิชาแพะ และได้เป็นสมาชิกอย่างเป็นทางการของวงในชุด สัจจะ ๑๐ ประการ โดยบทบาทในวงของดุกจะเป็นมือคีย์บอร์ดและแอคคอร์เดียน โดยไม่ได้เป็นนักร้องหลัก แต่ทำหน้าที่ประสานเสียง แต่ก็มีบางเพลงในสตูดิโออัลบั้มหรืออัลบัมพิเศษของสมาชิกในวง ที่ดุกเป็นนักร้องหลักให้ เช่น "นักรักตัวจริง" ในอัลบั้ม เรา...คนไทย ของ เล็ก ในปี พ.ศ. 2534 , "ร่มนักรัก"ในอัลบั้ม ภูผาหมอก  ของ เล็ก ปรีชา ชนะภัย ในปี 2535 หรือ โลกร้อน ในอัลบั้ม ลูกลุงขี้เมา ในปี พ.ศ. 2550 เป็นต้น เนื่องจากมีน้ำเสียงเจ้าเล่ห์ ฟังดูคล้ายคนขี้เล่น อารมณ์ดีตลอดเวลา จึงทำให้ดุกมีบทบาทเป็นเสมือนสีสันของวงเมื่อแสดงคอนเสิร์ตเช่นเดียวกับ อ.ธนิสร์ ศรีกลิ่นดี ในอดีต
ชีวิตส่วนตัว สมรสแล้ว นอกจากการเป็นนักดนตรี และมีห้องบันทึกเสียง รับอัดรายการแล้วยังรับจัด event อีกด้วย
ดุก คาราบาว เสียชีวิตด้วยโรคหัวใจวาย เมื่อวันที่ 18 มีนาคม พ.ศ. 2567 รวมอายุ 70 ปี
ผลงาน > คาราบาว

วิชาแพะ (พ.ศ. 2534)
สัจจะ ๑๐ ประการ (พ.ศ. 2535)
ช้างไห้ (พ.ศ. 2536)
รุ่นคนสร้างชาติ (พ.ศ. 2537)
แจกกล้วย (พ.ศ. 2538)
เส้นทางสายปลาแดก (พ.ศ. 2540)
เช' ยังไม่ตาย (พ.ศ. 2540)
อเมริกันอันธพาล (พ.ศ. 2541)
พออยู่พอกิน (พ.ศ. 2541)
เซียมหล่อตือ หมูสยาม (พ.ศ. 2543)
สาวเบียร์ช้าง (พ.ศ. 2544)
นักสู้ผู้ยิ่งใหญ่ (พ.ศ. 2545)
สามัคคีประเทศไทย (พ.ศ. 2548)
ลูกลุงขี้เมา (พ.ศ. 2550)
ผลงาน > แอ๊ด คาราบาว

ข้าวสีทอง (พ.ศ. 2539)
เดอะแมนซิตี้ไลอ้อน (พ.ศ. 2540)
สุรชัยกึ่งศตวรรษ (พ.ศ. 2541)
เหลืองหางขาว (พ.ศ. 2543)
คนไทยหรือเปล่า (พ.ศ. 2544)
ไม่ต้องร้องไห้ (พ.ศ. 2545)
OTOP (พ.ศ. 2547)
รัฐฉานตำนานที่โลกลืม (พ.ศ. 2549)
ยืนยงตั้งวงเล่า (พ.ศ. 2549)
แมงฟอร์ซวัน (พ.ศ. 2549)
ผลงาน > อัลบั้มพิเศษ

ประเทศไทย 2549 (เมษายน พ.ศ. 2549)
ผลงาน > ผลงานภาพยนตร์

คืนรัง (พ.ศ. 2562) รับบท พี่ดุก แสดงร่วมกับ หงา คาราวาน, มาลีฮวนน่า, สมรักษ์ คำสิงห์, สามารถ พยัคฆ์อรุณ, เขาทราย แกแล็คซี่
ผลงาน > ศิลปินรับเชิญในอัลบั้ม

โคโปรดิวเซอร์ในอัลบั้ม ดนตรีที่มีวิญญาณ ของ เล็ก คาราบาว (พ.ศ. 2532)
เล่นคีย์บอร์ด, เปียโนในอัลบั้ม เสือตัวที่ 11 ของ พงษ์สิทธิ์ คำภีร์ (พ.ศ. 2533)
เล่นกลองไฟฟ้า, เปียโน, คีย์บอร์ดในอัลบั้ม บันทึกการเดินทาง ของ พงษ์สิทธิ์ คำภีร์ (พ.ศ. 2534)
เล่นคีย์บอร์ด, ฉิ่ง, ฉาบ, โหม่ง, กลองยาว, นักร้องรับเชิญในเพลง นักรักตัวจริง, คนไทย ในอัลบั้ม เราคนไทย ของ เล็ก คาราบาว (พ.ศ. 2534)
เล่นคีย์บอร์ดในเพลง คิดถึงบ้าน, ฝนจางนางหาย, โคราชา, จันทราคาลิปโซ่ ในอัลบั้ม จ.ป.ล. (จีนปนลาว) ของ พงษ์เทพ กระโดนชำนาญ (พ.ศ. 2534)
เล่นเปียโน, ออร์แกน, นักร้องรับเชิญในเพลง ร่มนักรัก ในอัลบั้ม ภูผาหมอก ของ เล็ก คาราบาว (พ.ศ. 2535)
เล่นเปียโน, คีย์บอร์ดในอัลบั้ม ขอหาดไม้ขาวให้เต่ามะเฟือง ของ หงา คาราวาน (พ.ศ. 2535)
เล่นเปียโน, แฮมมอน, สตริง, แอคคอร์เดียนในอัลบั้ม เจ้าดอกทิชชู่ ของ เศก ศักดิ์สิทธิ์ (พ.ศ. 2535)
เล่นคีย์บอร์ด, ทรัมเป็ตในอัลบั้ม พฤษภา ของ แอ๊ด คาราบาว & ยิ่งยง โอภากุล (พ.ศ. 2535)
เล่นเปียโนในอัลบั้ม อี๊ด เป็น อี๊ด คิดเอาเอง ของ ยิ่งยง โอภากุล (พ.ศ. 2535)
เล่นแอคคอร์เดียน, ทรัมเป็ตในอัลบั้ม รักและหวัง ของ หงา คาราวาน & สุนทรี เวชานนท์ (พ.ศ. 2535)
เล่นเปียโน, คีย์บอร์ดในเพลง ไฟยังมี, หัวใจติดลบ, สิงห์รายวัน, คนลาบ, สุขสบาย ในอัลบั้ม สิงห์รายวัน ของ มงคล อุทก (พ.ศ. 2535)
เล่นแอคคอร์เดียนในเพลง ขอหัวใจมั่นคง ในอัลบั้ม จำได้เสมอ ของ โฮป (พ.ศ. 2536)
เล่นแอคคอร์เดียนในอัลบั้ม นกเขานาตู ของ ทอม ดันดี (พ.ศ. 2542)
เล่นเป่าทรัมเป็ตในเพลง ลมรำเพย ในอัลบั้ม หนึ่งก้าว ๖๐ เพื่อนพ้องร้องเพลงพงษ์เทพ ของ พงษ์เทพ กระโดนชำนาญ (พ.ศ. 2557)
ผลงาน > ผลงานพิธีกร

ออนไลน์
พ.ศ. 2564 : ล้อมวงเล่า EP.1 ทางช่อง YouTuber:Carabao Official
พ.ศ. 2564 : ล้อมวงเล่า EP.2 ทางช่อง YouTuber:Carabao Official
ผลงาน > คอนเสิร์ต

เล่นคีย์บอร์ดในคอนเสิร์ต 3 ตำนานเพื่อชีวิต (26 กันยายน 2541) รับเชิญ
ดูเพิ่ม

คาราบาว
แหล่งข้อมูลอื่น

แฟนเพจอย่างเป็นทางการของคาราบาว
เปิดประวัติ ลือชัย งามสม
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
Singer Auction เสียงนี้มีราคา

| Singer Auction เสียงนี้มีราคา |
| --- | --- |
ประเภท: วาไรตีเกมโชว์
พัฒนาโดย: ยูนิเวอร์แซล อินเตอร์เนชันแนล สตูดิโอ โพลก้าดอท เอนเตอร์เทนเมนท์ (ในเครือบริษัท เซ้นส์ เอนเตอร์เทนเมนท์ จำกัด)
พิธีกร: เกตุเสพย์สวัสดิ์ ปาลกะวงศ์ ณ อยุธยา
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 45
การผลิต
ความยาวตอน: 60 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3 ช่อง 3 เอชดี
ออกอากาศ: 2 เมษายน พ.ศ. 2560 – 15 เมษายน พ.ศ. 2561
Singer Auction เสียงนี้มีราคา เป็นรายการโทรทัศน์รูปแบบวาไรตี้ซิงเกอร์เกมโชว์การแข่งขันร้องเพลง ที่ค่าตัวของนักร้องวัดกันที่ราคา ขึ้นอยู่กับความพึงพอใจของดารารับเชิญ ที่มาร่วมแข่งขันประมูลในแต่ละสัปดาห์อีกด้วย  ออกอากาศทางสถานีวิทยุโทรทัศน์ไทยทีวีสีช่อง 3 โดยมีเกตุเสพย์สวัสดิ์ ปาลกะวงศ์ ณ อยุธยา (น้าเน็ก) เป็นผู้ดำเนินรายการ ในปี พ.ศ. 2562 ประเทศเวียดนามได้ซื้อลิขสิทธิ์ไปผลิตรายการใช้ชื่อว่า"Sàn chiến giọng hát"ซึ่งออกอากาศทางสถานีโทรทัศน์ (VTV3)
ระยะเวลาในการออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง |
| --- | --- | --- | --- |
| สถานีวิทยุโทรทัศน์ไทยทีวีสีช่อง 3 ช่อง 3 เอชดี | ทุกวันอาทิตย์ | 16.00 น. - 17.00 น. | 2 เมษายน พ.ศ. 2560 - 15 เมษายน พ.ศ. 2561 |
รูปแบบและกติกาของรายการ

เหล่าผู้ประมูลเสียงร้องที่เป็นดาราหรือนักร้องรับเชิญในวงการบันเทิง และผู้เข้าร่วมรายการแข่งขัน ทั้ง 5 ท่าน มีวงเงินรางรัล 30,000 บาท เพื่อใช้ประมูลนักร้องที่ตัวเองชอบและคิดว่าเสียงดี ซึ่งมีทั้งหมด 4 คน 4 เสียงจาก 4 รอบ โดยมีเวลาประมูลนักร้องในแต่ละแคปซูลแตกต่างกัน คือ
แคปซูลที่ 1 : 90 วินาที
แคปซูลที่ 2 : 60 วินาที
แคปซูลที่ 3 : 30 วินาที
แคปซูลที่ 4 : 15 วินาที
ปิดประมูล
ให้ผู้เข้าแข่งขันเลือกประมูลเสนอราคาก่อนจะมีการร้องเพลง งานนี้ต้องเดาล้วนๆ ว่าผู้เข้าร่วมรายการจากทางบ้านท่านไหนจะชนะคะแนนจากผู้ชมในห้องส่ง หลังจากดาราประมูลเรียบร้อยแล้ว นักร้องจากทางบ้านขึ้นเวทีร้องเพลงจนครบทุกคน โดยมีการตัดสินจากผู้ชมในสตูดิโอกว่า 100 คนจะร่วมกันโหวตให้คะแนนนักร้องทั้ง 4 ซึ่งนักร้องท่านใดทำคะแนนได้มากที่สุดจะเป็นผู้ชนะได้รับเงินประมูล ส่วนดารานักร้องที่ประมูลนักร้องคนนั้นมาได้ จะได้รับเงินรางวัลส่วนที่เหลือจากการประมูลทั้งหมดกลับบ้าน ในระหว่างการเปิดแคปซูลคนที่ 4 เสร็จแล้วก่อนจะทำการประมูลนักร้องในแคปซูลคนที่ 4 นั้นพิธีกรได้เปิดโอกาสให้ผู้เข้าประมูลเสียงร้องตัดสินใจขายนักร้องของตัวเอง โดยจะได้รับเงินประมูลคืน 70% เพื่อใช้เป็นเงินสะสมสำหรับประมูลนักร้องคนต่อไป โดยที่คนที่เคยได้ประมูลนักร้อง 4 คนนั้นไปแล้วจะได้รับสิทธิ์ว่าจะขายหรือไม่ขายนักร้องในแคปซูลของตัวเองหรือแคปซูลคนที่ 4 (กติการูปแบบเก่า - 2 เมษายน - 28 พฤษภาคม พ.ศ. 2560)
และกติกาใหม่ (ตั้งแต่วันที่ 4 มิถุนายน พ.ศ. 2560 เป็นต้นไป) หลังเสร็จสิ้นการประมูลเสร็จเรียบร้อยตลอดทั้งสามครั้ง ซึ่งจะวัดจากคะแนนจากผู้ชมในสตูดิโอมาเป็นตัวตัดสินในการค้นหาผู้ชนะในแต่ละสัปดาห์ ซึ่งผู้เข้าประมูลที่นักร้องจากสามแคปซูลที่ประมูลมาได้ก่อนหน้านี้สามารถตัดสินใจว่าจะขายหรือไม่ขาย ก่อนที่จะประกาศคะแนนของนักร้องในแคปซูลแรก, แคปซูลที่สองและแคปซูลที่สาม ซึ่งจะมีผลต่อแคปซูลสุดท้ายในการประกาศหาผู้ชนะประจำสัปดาห์ทันที ซึ่งแคปซูลสุดท้ายผู้เข้าประมูลต้องเทเงิน 30,000 บาทให้ทัน แต่ถ้าผู้เข้าประมูลคนนั้นตัดสินใจขายนักร้องทิ้ง จะต้องคืนเงินให้ 30,000 บาทเหมือนเดิม (ทุกครั้งเมื่อนักร้องที่ถูกผู้เข้าประมูลขายแล้วจะต้องตกรอบทันที) แต่ถ้านักร้องชนะด้วยเงินเหลือครึ่งหนึ่ง ผู้เข้าประมูลคนนั้นจะได้เงินกลับบ้าน แต่ถ้านักร้องแพ้ด้วยเงินเหลือครึ่งหนึ่ง ผู้เข้าประมูลคนนั้นจะถูกตัดเงินทันที แต่ถ้านักร้องแพ้ด้วยเงิน 30,000 บาทครบถ้วน ผู้เข้าประมูลคนนั้นจะถูกตัดเงินครบจนหมดและหมดสิทธิ์ประมูลทันที แต่ถ้านักร้องชนะด้วยเงิน 30,000 บาทครบถ้วน ผู้เข้าประมูลคนนั้นจะได้ความถูกต้องกลับบ้านไป
การแข่งขัน > รายชื่อผู้เข้าประมูลที่ขอใช้สิทธิ์แก้ตัว

ไอซ์ อภิษฎา เครือคงคา
แตงโม นิดา พัชรวีระพงษ์
ซอ จียอน
ไอ๊ซ์ ศรัณยู วินัยพานิช
บอล เชิญยิ้ม
ปั้นจั่น ปรมะ อิ่มอโนทัย
บิ๊ก ทองภูมิ สิริพิพัฒน์
ต๊ะ วริษฐ์ ทิพโกมุท
หมอก้อง สรวิชญ์ สุบุญ
อ้น สราวุฒิ มาตรทอง
เอ๋ มณีรัตน์ คำอ้วน
การแข่งขัน > ทำเนียบผู้ชนะ Singer Auction เสียงนี้มีราคา

| เทปที่ | เพลง | ผู้ชนะประจำสัปดาห์ | วันที่ออกอากาศ |
| --- | --- | --- | --- |
| 1 | นักแสวงหา | เอ็ม, เกรท | 2 เมษายน 2560 |
| 2 | เกลียดห้องเบอร์ห้า | ชล, ท็อป | 9 เมษายน 2560 |
| 3 | แหลงพ่อขุน | ฟิต, ก้อง | 16 เมษายน 2560 |
| 4 | กว่าจะรู้สึก | เอ้, วีเจจ๋า | 23 เมษายน 2560 |
| 5 | So Dem A Com | ติ, ปั้นจั่น | 30 เมษายน 2560 |
| 6 | ล้างใจ | คิม, ไอซ์ | 7 พฤษภาคม 2560 |
| 7 | ขวานไทยใจหนึ่งเดียว | ตุ๊บตั๊บ, นุ้ย | 14 พฤษภาคม 2560 |
| 8 | ไม่ใช่แฟนทำแทนไม่ได้ | แป้ง, อุ้ม | 21 พฤษภาคม 2560 |
| 9 | กัญชา | โรเบิร์ต*, โน้ต | 28 พฤษภาคม 2560 |
| 10 | Sad But True | แป้ง, จุ๊บจิ๊บ | 4 มิถุนายน 2560 |
| 11 | Can't Take My Eyes Off You | จีน, กอล์ฟ | 11 มิถุนายน 2560 |
| 12 | ชวนน้องแต่งงาน | ดีริค, มะลิ | 18 มิถุนายน 2560 |
| 13 | กดดัน | ลูกจัน, เดี่ยว | 25 มิถุนายน 2560 |
| 14 | สาวจันทร์กั้งโกบ | ยะ, ดิว | 2 กรกฎาคม 2560 |
| 15 | คืนที่ดาวเต็มฟ้า | มดยักษ์, ซานิ | 9 กรกฎาคม 2560 |
| 16 | I Feel Good | หมู, ป๊อป | 16 กรกฎาคม 2560 |
| 17 | คนของเธอ | ไก่, จุ๊บจิ๊บ | 30 กรกฎาคม 2560 |
| 18 | This Love | โอปอล์, ชมพู่ | 6 สิงหาคม 2560 |
| 19 | หนึ่งเดียวคือแม่ | เพชร, ลิเดีย | 13 สิงหาคม 2560 |
| 20 | ฟ้า | เอก, แมน | 20 สิงหาคม 2560 |
| 21 | น้ำใต้ศอก | หนุ่ม, บอล | 27 สิงหาคม 2560 |
| 22 | Love The Way You Lie | เล็ก, จ๊ะจ๋า | 3 กันยายน 2560 |
| 23 | คิดแล้วกลุ้ม | แอมป์, บอล | 10 กันยายน 2560 |
| 24 | ฝากเลี้ยง | เป็ด, รถเมล์ | 17 กันยายน 2560 |
| 25 | รักเธอนิรันดร์ | บอล, หมอก้อง | 24 กันยายน 2560 |
| 26 | แวมไพร์ | เอ็ม, กวาง | 1 ตุลาคม 2560 |
| 27 | ลืมไปก่อน | เตย, อ๋อง | 8 ตุลาคม 2560 |
| 28 | จั๊กกิ้มกับต๊กโต | เอ็ม, แพง | 5 พฤศจิกายน 2560 |
| 29 | สาวอีสานรอรัก | โอห์ม, กิ่ง, ตั้ม* | 12 พฤศจิกายน 2560 |
| 30 | เพลงสุดท้าย | ดั้มมี่, รัศมีแข | 19 พฤศจิกายน 2560 |
| 31 | กระเป๋าแบนแฟนยิ้ม | ตั้ม, แตงโม | 26 พฤศจิกายน 2560 |
| 32 | เพียงเธอหลับตา | มอร์, ธงธง | 10 ธันวาคม 2560 |
| 33 | แสบ | บิว, บอล | 24 ธันวาคม 2560 |
| 34 | ความเชื่อ | คิมมี่, ปูไข่ | 7 มกราคม 2561 |
| 35 | เสน่ห์หา | ไผ่, น้ำตาล | 14 มกราคม 2561 |
| 36 | ชมรมคนผัวเผลอ | มุ่ย, ต๊ะ | 21 มกราคม 2561 |
| 37 | ปวดใจ | ปอย, ป๋อง | 28 มกราคม 2561 |
| 38 | ฉันรักของฉันจริงๆ | ป๊อบ, ฮาย | 4 กุมภาพันธ์ 2561 |
| 39 | โนบรา-โนราห์ | เดียร์, ฟรอยด์ | 11 กุมภาพันธ์ 2561 |
| 40 | สาวบางโพ | จูน, จุ๊บจิ๊บ | 18 กุมภาพันธ์ 2561 |
| 41 | เพื่อนรัก | เมย์, โก๊ะตี๋ | 25 กุมภาพันธ์ 2561 |
| 42 | เจ็บนี้จำจนตาย | ต่าย, เชน | 4 มีนาคม 2561 |
| 43 | อย่าบอก | สมิทธ์, มอริส | 11 มีนาคม 2561 |
| 44 | ผู้ชายในฝัน | ปีโป้, ไต้ฝุ่น | 25 มีนาคม 2561 |
| 45 | ขวัญเรียม | นัท, เม้าส์ | 15 เมษายน 2561 |
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  ASIAN TELEVISION AWARDS 2017  | BEST GAME OR QUIZ PROGRAMME | Singer Auction (Singer Auction เสียงนี้มีราคา) | ชนะ |
แหล่งข้อมูลอื่น

Singer Auction เสียงนี้มีราคา ที่เฟซบุ๊ก
อเดบาโย กาเดโบ

| ข้อมูลส่วนตัว |
| --- | --- | --- | --- |
ชื่อเต็ม:  อาเดบาโย กาเดโบ
วันเกิด:   (1974-05-30) 30 พฤษภาคม ค.ศ. 1974 (50 ปี)
สถานที่เกิด:  ลากอส ไนจีเรีย
สโมสรอาชีพ*
| ปี |  ทีม |  ลงเล่น |  (ประตู) |
| 1993–1994 |  Stationery Stores |  25 |  (6) |
| 1994–1998 |  Al-Bourj |  76 |  (13) |
| 1998–1999 |  บีอีซี เทโรศาสน |  30 |  (5) |
| 1999–2000 |  โมฮันบากัน |  16 |  (2) |
| 2000–2002 |  บีอีซี เทโรศาสน |  58 |  (9) |
| 2003–2004 |  PSPS Pekanbaru |  12 |  (1) |
จัดการทีม
2007–2009:  กรุงเทพคริสเตียน
2009:  ลูกอีสาน (ผู้ช่วยผู้ฝึกสอน)
2009–2010:  การท่าเรือ (ประธานเทคนิค)
2011:  ราชประชา (ประธานเทคนิค)
2012–2016:  สุพรรณบุรี (ผู้อำนวยการ)
2017–2018:  สุพรรณบุรี
2019–2022:  สุพรรณบุรี
2022–2023:  กาญจนพัฒน์
2023:  สมุทรสาคร ซิตี้
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อเดบาโย กาเดโบ (เกิดวันที่ 30 พฤษภาคม ค.ศ. 1974) เป็นอดีตนักฟุตบอลชาวไนจีเรีย ล่าสุดเป็นหัวหน้าผู้ฝึกสอนให้กับสมุทรสาคร ซิตี้ ในไทยลีก 3
การเล่นฟุตบอล

ในปี ค.ศ. 1993 กาเดโบได้เล่นให้กับสเตชันแนรีสโตร์ ก่อนที่จะถูกเรียกตัวติดทีมชาติอายุไม่เกิน 20-23 ปีในช่วง ค.ศ. 1990-1993 ต่อมาปี ค.ศ. 1994–1998 เขาได้เล่นให้กับอัล-เบิร์จ ก่อนที่จะย้ายไปบีอีซี เทโรศาสน ในปี ค.ศ. 1998 ปีถัดมา เขาถูกปล่อยยืมตัวให้กับมุฮุนบากัน และกลับมาเล่นให้กับเทโร ช่วยพาทีมคว้าแชมป์ไทยพรีเมียร์ลีกในฤดูกาล 2000-2001 และเคยพาทีมไปถึงรอบก่อนรองชนะเลิศของแชมเปียนส์ลีก และในปี ค.ศ. 2004 เขาย้ายไปอินโดนีเชียเพื่อเล่นให้กับสโมสรเปอกันบารู
การจัดการทีม

ในช่วงปี ค.ศ. 2007-2009 กาเดโบเป็นหัวหน้าผู้ฝึกสอนของกรุงเทพคริสเตียน และเคยพาทีมคว้าแชมป์อายุไม่เกิน 15 ปีในรายการไทแซคแชมเปียนชิป ต่อมาในปี ค.ศ. 2010 เขาได้รับตำแหน่งผู้ช่วยผู้ฝึกสอนของการท่าเรือ ซึ่งเป็นปีที่สโมสรคว้าแชมป์เอฟเอคัพ ต่อมาในปี ค.ศ. 2013 เขาทำหน้าที่เป็นประธานเทคนิคและโค้ชทีมเยาวชนของสุพรรณบุรี โดยพาทีมคว้ารองแชมป์ในการแข่งขันชิงแชมป์เยาวชนแห่งชาติ และในฤดูกาล 2014 เขาทำหน้าที่เป็นโค้ชชั่วคราวของสุพรรณบุรี คุมทีมประมาณ 5 นัด ไม่แพ้ใคร และพาทีมเข้าถึงรอบก่อนรองชนะเลิศของเอฟเอคัพ
ในเดือนพฤษภาคม ค.ศ. 2017 กาเดโบได้รับการแต่งตั้งให้เป็นหัวหน้าผู้ฝึกสอนชั่วคราวของสุพรรณบุรีอีกครั้ง โดยแทนที่ของวรวุฒิ ศรีมะฆะ ที่ย้ายไปคุมทีมชาติไทย ยู-23 กาเดโบคุมทีมนัดแรกในนัดที่สุพรรณบุรีเปิดบ้านเอาชนะราชนาวี 2-0 และในเดือนถัดมา เขาได้เป็นหัวหน้าผู้ฝึกสอนของสุพรรณบุรีอย่างเป็นทางการ
ช่วงต้นฤดูกาล 2018 กาเดโบคุมทีมสุพรรณบุรีไม่แพ้ใคร 10 นัดติดต่อกัน ก่อนที่จะถูกหยุดสถิติในนัดที่เปิดบ้านแพ้การท่าเรือ 1-2 เมื่อวันที่ 11 พฤษภาคม และในวันที่ 23 มิถุนายน ค.ศ. 2018 กาเดโบประกาศลาออกจากตำแหน่งหัวหน้าผู้ฝึกสอนของสุพรรณบุรี หลังจากพาทีมบุกไปพ่ายชลบุรี 0-2
ในเดือนมิถุนายนปีถัดมา กาเดโบกลับมาคุมทีมสุพรรณบุรีอีกครั้งเป็นรอบที่สาม โดยแทนที่ธชตวัน ศรีปานที่เพิ่งลาออกไป
แขวงไชยบุรี

| แขวงไชยบุรี ແຂວງໄຊຍະບູລີ |
| --- | --- |
แขวง

แผนที่แขวงไชยบุรี
แผนที่ประเทศลาวเน้นแขวงไชยบุรี
พิกัด: 19°15′N 101°45′E﻿ / ﻿19.25°N 101.75°E﻿ / 19.25; 101.75
ประเทศ:  ลาว
เมืองเอก: ไชยบุรี
พื้นที่
 • ทั้งหมด: 16,389 ตร.กม. (6,328 ตร.ไมล์)
ประชากร (พ.ศ. 2547)
 • ทั้งหมด: 382,200 คน
 • ความหนาแน่น: 23 คน/ตร.กม. (60 คน/ตร.ไมล์)
เขตเวลา: UTC+07
รหัส ISO 3166: LA-XI
ตราประจำจังหวัดลานช้างเมื่ออยู่ใต้การปกครองของไทย (พ.ศ. 2484 – 2489)
ไชยบุรี หรือ ไซยะบูลี (ลาว: ໄຊຍະບູລີ, ไซยะบูลี) เป็นหนึ่งในแขวงของประเทศลาว ตั้งอยู่ทางตะวันตกสุดของประเทศ มีพื้นที่ติดกับประเทศไทยทางด้านจังหวัดเชียงราย, จังหวัดพะเยา, จังหวัดน่าน, จังหวัดอุตรดิตถ์, จังหวัดพิษณุโลก และจังหวัดเลย เคยเป็นส่วนหนึ่งของสยามก่อนการเสียดินแดนเมื่อปี พ.ศ. 2447 ซึ่งมีผลให้แขวงนี้ไปขึ้นกับอินโดจีนของฝรั่งเศส
ไทยได้กลับคืนมาชั่วคราวในช่วงสงครามโลกครั้งที่ 2 เมื่อได้กลับคืนมาจึงตั้งเป็นจังหวัดลานช้าง แต่ต้องคืนกลับไปเหมือนเดิมหลังสงคราม เมื่อแขวงไชยบุรีกลับคืนไปเป็นของลาวอีกครั้ง จึงได้ตั้งชื่อว่า ไชยบุรี ซึ่งแปลว่า เมืองแห่งชัยชนะ ชัยชนะที่แขวงได้กลับคืนเป็นของลาวอีกครั้ง (แต่ก่อนไชยบุรีเป็นส่วนหนึ่งของแขวงหลวงพระบาง)